An yi mace-mace bayan 'Yan Boko Haram da ISWAP sun juya juna baya ▷ Legit.ng
An yi mace-mace bayan 'Yan Boko Haram da ISWAP sun juya juna baya
Arangama tsakanin kungiyoyin yan ta’adda biyu a yankin arewa maso gabashin Najeriya ya yi sanaiyar mutuwar mayaka da ama, wasu majiyoyi biyu suka bayyana hakan ga kafar labarai ta AFP hakan a ranar Litinin.
Mayaka a manyan motoci daga bangaren Boko Haram masu biyayya ga Abubakar Shekau sun far ma wani sansani mallakar abokan adawarsu ta ISWAP, wanda ya yi sanadiyar musayar wuta day a haddasa mutuwar wasu da dama, inji majiyar.
Mayakan na Boko Haram sun kai hari sansanin da ke kauyen Sunnawa a yankin Abadam da ke kusa da iyakar Nijar don kwato matansu da mayakan ISWAP suka kwace a harin da suka fara kaiwa sansaninsu da ke iyakar Nijar.
Jaridar Tribune ta ruwaito cewa rikicin wanda ya afku na kan bayyana a hankali-a hankali saboda karancin sabis din waya a yankin karkaran.
Da farko dai mayakan ISWAP sun kai hari wani sansanin Boko Haram a yankin Diffa da ke makwabtaka na Nijar inda suka yi garkuwa da mata 13.
Sai Boko Haram suka bibiyi matan zuwa Sunnawa a yankin tafkin Chadi wanda ke a karkashin ikon ISWAP sannan suka yanke shawarar kwato su, inji majayar. “Hakansu bata cimma ruwa ba domin har yanzu matar na a hannun wadanda suka yi garkuwa da su,” in ji shi.
Boko Haram Latest NewsHairstylesLabarai Daga Jaridu Latest NewsManyan Labarai A Yau Latest News
Ganduje ya karbi shugabannin Kwankwasiyya na kananan hukumomin Kano 44, ya yaga jar hula (Hotuna)